Jeg har det på præcis samme måde som dig! Når jeg rejser mig op, så bliver alt sort og jeg bliver meget svimmel, og er nogle gange tæt på at falde. Og mine hænder og fødder er altid kolde, og de bliver sådan helt ligblege, når det er rigtigt slemt. Men jeg har ingen anelse om, hvad det kan skyldes.
Det kan meget vel tænkes, at du "lider" af for lavt blodtryk, men det er da bedre end for højt blodtryk! En af mine kolleger har meget det samme, men "knægten" er så også lige to meter høj! Jeg kender også hans bror, der har stik modsatte problem og desværre er på blodtryksnedsættende medicin. Så vidt jeg ved, så kan du ikke gøre ret meget ved det andet end at være påpasselig og rejse dig/sætte dig op langsomt.  Som et ps har jeg selv ofte kolde hænder og fødder og mit blodtryk ligger inde for normalen, men i den høje ende.
Sådan har jeg også haft det, da jeg var yngre. Min læge sagde, at det er blodkarrene, der er "for gode" - når man rejser sig, trækker de sig sammen, og når de gør det hurtigt, ryger blodet til hjernen et øjeblik. Hun sagde, at det går over med alderen, når blodkarrene bliver gamle og uelastiske - og det har så holdt her, jeg svimler ikke mere  Jeg har også altid haft kolde hænder og fødder - men det er måske lige så meget fordi, at jeg har røget? Det er faktisk ikke noget, jeg har tænkt over før nu, men jeg tror faktisk, at det er blevet bedre, efter at jeg har skåret røg ned til meget-meget lidt? mvh. tina
Svimmelhed og sortnen for øjnene når man rejser sig, kan skyldes (for) lavt blodtryk, hvilket også kan give kolde hænder og fødder. En læge kan måle blodtrykket og sige, om det er det som er galt. Og evt. komme med gode råd til at høve det (lakrids er en god ting, der står altid på poserne, at man skal passe på med at spise det, hvis man har forhøjt blodtryk...   ) Hellere for lavt end for højt blodtryk, men der er selvfølgelig en grænse for, hvad der er lavt og hvad der er FOR lavt. Lene
Jeg har det også i perioder. Da jeg var teenager var det betydeligt værre, men jeg vokser vist ikke helt fra det (er 45 nu)   . Den gang fik jeg at vide det var for lav blodprocent, men har siden hørt at det er blodtrykket der er for lavt. Mit blodtryk ligger også i den lave ende men dog inden for normalen. Jeg har i øvrigt også ofte kolde hænder og fødder. Birgitte
Nu jeg tænker grundigere efter og gennemgår mine lægebesøg gennem de sidste 5 år, så husker jeg faktisk, at lægen flere gange har sagt, at mit blodtryk var normalt, men i den lave ende. Selvom det er generende, så lettede det lige at læse følgende: Fra: Jeg må vel bare vænne mig til at rejse mig langsomt op.
Jeg er også en af dem der havde det samme problem da jeg var yngre og havde problemet i et par år. Jeg havde det med at blive svimmel når jeg rejste mig op og jeg har flere gange været nød til at prøve at tage fat i noget eller prøve at sætte mig ned for ikke at falde om.. dog har der været nogle gange hvor jeg var for sent på den og er besvimet(dog ikke i så lang tid)... det er heldigvis stoppet nu(er 20 år). Jeg var også til lægen med det da min mor synes det var ret ofte men de kunne ikke rigtig finde ud af hvad der var galt   .Men pludselig stoppede det bare og det har ikke været en problem siden. Jeg er også en af de personer der altid har kolde hænder og fødder, det har jeg dog stadig hehe   ...men igen problemer med svimmelhed mere heldigvis   (og håber ikke det kommer igen).
Jeg har lavt blodtryk (de målte det til 96 over 50 på hospitalet   ) - de kan aldrig finde en åre på mig at tappe blod af, lav puls, ja, alt er lavt, også temperatur (omkring 36), blodsukker-niveauer etc (ikke sukkersyge). Så jeg er vist skin-død... Og døjer også med svimmelhed. Men man vænner sig til at rejse sig langsomt. Jeg har også ind imellem gået sukkerkold på jobbet, hvor jeg næsten skal ned at ligge, men det er så ikke pga. blodtrykket. Og har en sund kost. Bliver altid spurgt at lægerne, om jeg er top-atlet , pga. mine værdier. Jeg overvejer at donere min krop til videnskaben 
Jeg er også en af dem med problemer med rejsning  Jeg har haft det så langt tilbage jeg kan huske og har det stadig i en alder af 34. Ja, altså ikke altid, men OFTE... Jeg har været besvimet af det nogle gange, men som nævnt længere oppe, er jeg heller ikke væk længe. Jeg har fået for vane at tage det lidt roligt når jeg skal op at stå og de gange hvor jeg glemmer det, blir jeg straffet med det samme.... Ved ikke om man kan gøre noget ved der, men jeg vil hellere have for lavt blodtryk frem for for højt.... 
så hvorfor gå og have det skidt?? Ganske simpelt som man kan få medecin imod for højt blodtryk kan man også få noget som hjælper hvis man har for lavt blodtryk.. Jeg tager medecin 3x dagligt og det afhjælper næsten problemet - forudsat at jeg motionerer og spiser fornuftigt,de dage hvor jeg ikke motionerer,hvis jeg feks. er syg, viser det sig lige med det samme og så er medecinen ikke helt nok. mvh Hotbandit!
Jeg vil ikke tage medicin for noget, som kun generer mig når jeg rejser mig for hurtigt op  Jeg kan godt ændre så lille en vane som at rejse mig lidt langsommere.
jeg døjer helt præcis med det samme, og har faktisk aldrig mødt nogle der led af det samme så det kom lidt bag på mig at der er flere der døjer med det. jeg har fået tage blodprøver målt blodtryk osv og der er intet unormalt at spore. jeg døjer også med hvide fingerspidser når det er koldt og nogle gange orange plamager på hænderne. og mine arme sover nemt når jeg ligger ned og kramper i benene. har været ved flere læger men alt samme det samme svar at det er dårlig blodomløb og det måtte jeg lære at leve med. svimmleheden kunne han heller ikke sige noget om men har læst at det godt kan være noget med balancenerven der er viruspåvirket men rammer mest ældre mennesker.. godt nok er jeg 34 men ældre nej der føler jeg mig endnu ikke truffet:)
For nogle år tilbage, blev jeg også svimmel og mit hoved begyndte at dunke, når jeg rejste mig for hurtigt.. - min mor sagde at jeg var kommet i overgangsalderen  det forsvant da jeg blev lidt ældre. Men kan dog stadig blive svimmel når jeg rejser mig, hvis jeg har det varmt..
Jeg har det også, og har altid haft det, men døjer dog også, med at være svimmel hele dagen, når jeg kører med elevator, sejler og lign. hvor jorden ikke er "fast" under mig. Jeg kan ikke gå på en lige linie, eller balancere på en kantsten. Udover det, skal jeg ikke stå stille for længe af gangen, da jeg simpelthen kan gå hen og vælte  Alt dette er til stor morskab for min omgangskreds   især når jeg får bare den mindste smule alkohol indenbors, så vælter jeg rundt. Men ja, det er noget med min balancenerve. Min læge sagde da jeg var ung, det var pga stres... da alt andet var i orden -hmm den tror jeg så ikke helt på. Mit blodtryk er nu igen fint, men har været for højt pga stress, men det er først kommet her som 26 årig, ellers har det altid ligget som "efter bogen". Nu er der nogen der taler om små sten i øregangene, der kan skyldes dette... da de får de små "balance hår" i ørene til at ligge ned, så kroppen stadig tror man ligger, selvom man faktisk står op. Jeg ville da lige søge læge, bare for at sikre mig det ikke var noget andet der var galt  Mange Hilsner Aino
Jeg har samme problem, og det skyldes jernmangel. Hvis du sørger for at få dækket dit daglige behov for jern (som typisk er et problem for kvinder, da vi mister jern under menstruation) vil du få det bedre med din "sortnen for øjnene". Og så er mit bedste råd, når det endelig sker, at stå helt stille og tage fat i noget stabilt, ellers kan du risikere at falde (taler af dårlig erfaring) Jeg håber for dig at du slipper af med det, det er ret generende.
Jeg har det på præcist samme måde. Mærkeligt der så mange der lider af det   Men mit blodtryk er altså normalt og målt flere gange   Men har altid kolde fødder og hænder.
men dejligt for dig hvis du ikke tumler rundt og besvimer, ikke udsætter dig selv for fare ved at ride osv.. Mvh Hotbandit!